CELEX: 62012TN0304
Language: el
Date: 2012-07-09 00:00:00
Title: Υπόθεση T-304/12: Προσφυγή της 9ης Ιουλίου 2012 — Message Management κατά ΓΕΕΑ — Absacker (ABSACKER of Germany)

8.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 273/17
            
         Προσφυγή της 9ης Ιουλίου 2012 — Message Management κατά ΓΕΕΑ — Absacker (ABSACKER of Germany)
   (Υπόθεση T-304/12)
   2012/C 273/30
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: Message Management GmbH (Wiesbaden, Γερμανία) (εκπρόσωπος: C. Konle, Rechtsanwalt)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Absacker GmbH (Κολωνία, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 21ης Μαρτίου 2012 στην υπόθεση R 1028/2011-1 και να απορρίψει την προσφυγή της προσφεύγουσας σχετικά με την υπ’ αριθ. B1663700 διαδικασία ανακοπής που ασκήθηκε κατά της υπ’ αριθ. 8753691 αίτησης καταχώρισης κοινοτικού σήματος,
            
         
               —
            
            
               να καταδικάσει το ΓΕΕΑ στα δικαστικά έξοδα,
            
         
               —
            
            
               επικουρικώς, να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 21ης Μαρτίου 2012 στην υπόθεση R 1028/2011-1 και να απορρίψει την προσφυγή της προσφεύγουσας σχετικά με την υπ’ αριθ. B1663700 διαδικασία ανακοπής που ασκήθηκε κατά της υπ’ αριθ. 8753691 αίτησης καταχώρισης κοινοτικού σήματος, στο μέτρο που αφορά προϊόντα των κλάσεων 32 και 33,
            
         
               —
            
            
               έτι επικουρικότερον, να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 21ης Μαρτίου 2012 στην υπόθεση R 1028/2011-1 και να απορρίψει την προσφυγή της προσφεύγουσας σχετικά με την υπ’ αριθ. B1663700 διαδικασία ανακοπής που ασκήθηκε κατά της υπ’ αριθ. 8753691 αίτησης καταχώρισης κοινοτικού σήματος, στο μέτρο που αφορά προϊόντα της κλάσης 33.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: η προσφεύγουσα
   
      Σήμα προς καταχώριση: εικονιστικό σήμα (ασπρόμαυρο) που απεικονίζει αετό και περιέχει τα λεκτικά στοιχεία «ABSACKER of Germany», για προϊόντα των κλάσεων 25, 32 και 33 — υπ’ αριθ. 8 753 691 αίτηση καταχώρισης κοινοτικού σήματος
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Absacker GmbH
   
      Αντιταχθέν σήμα ή σημείο: Εθνικά εικονιστικά σήματα σε μαύρο, πορτοκαλί και άσπρο, που περιλαμβάνουν το λεκτικό στοιχείο «ABSACKER», για προϊόντα των κλάσεων 25, 33 και 43
   
      Απόφαση του τμήματος ανακοπών: Απορρίπτει την ανακοπή
   
      Απόφαση του τμήματος προσφυγών: Δέχεται την προσφυγή και απορρίπτει την αίτηση καταχώρισης κοινοτικού σήματος
   
      Προβαλλόμενοι λόγοι: Εσφαλμένη διαπίστωση ότι τα σημεία παρουσιάζουν ομοιότητα και ότι υφίσταται κίνδυνος συγχύσεως.